Evit lakaat ar brezhoneg war-wel ez eus bet krouet pemp rann en Ofis : an Ajañs Diorren, pal hemañ o vezañ mont war an dachenn da ginnig ar yezh en ur glask emglevioù gant an diavaez ( tiez-kêr,…). An eil servij a zo anvet Termbret, pal ar rann-mañ o vezañ sevel geriadurioù, levrioù ha klask ar gerioù ret a-benn treiñ  pajennoù internet (Microsoft Word, Skype, Open Ofis…) e brezhoneg. Treiñ a zo ur servij e-lech ma vez graet troidigezhioù evit an tiez-kêr, an departamantoù, pe embregerezhioù. Ar pedervet rann a zo « Arsellva ar brezhoneg », ur rann ma vez savet kalz a statistikoù hag a sifroù enni. Ur servij diwezhañ a zo hini ar glad yezhel, ennañ e vez labouret gant an departamantoù a-benn krouiñ panelloù divyezhek pe draoù all. Gant an Ofis ivez eo bet krouet « Ya dar brezhoneg », ur seurt emglev digor dan holl dud hag a  zo prest dober un dra bennak evit ar brezhoneg. 600 siner a zo dija. Pa vez asantet gant an tiez-kêr, e promet ar re-mañ ober un toullad traoù, war o chumun, evit saveteiñ ar yezh evel lakaat panelloù divyezhek, digeriñ skolioù pe klasoù brezhonek hag all. Ma vez graet mat al labour ganto e vez roet ul label dezho. Evit ar poent ez eo bet asantet gant 80 ti-kêr, ar pezh a dalvez ez eus 850 000 Breizhad diwar 4 milion hag a zo o vevañ en ur gêr bet sinet ar chenemglev-mañ ganti.